EkBass/fiwiki-20250220-pages-articles huggingface dataset:
Tyynysota

Tyynysota on yleinen leikki lasten keskuudessa, mutta sitä voivat harrastaa myös nuoret ja aikuiset. Leikissä käytetään tyynyjä taisteluvälineinä kamppailussa toisia vastaan. Kansainvälistä tyynysotapäivää vietetään vuosittain huhtikuussa. Sen on ideoinut julkisten tilojen käyttöön kannustava Urban Playground -liike ja se järjestettiin ensimmäisen kerran vuonna 2008. Suomessa tapahtumaa on vietetty pienimuotoisesti ainakin Oulussa, jossa se järjestettiin vuonna 2014 neljättä kertaa. Floridalainen Pillow Fight Championship -järjestö pyrkii tekemään tyynysodasta ammattiurheilulajin Ultimate Fighting Championshipin tyyliin. PFC järjestää maksullisilla kanavilla televisioituja tyynysotaotteluita. Ottelussa on kolme 90 sekunnin erää. Lajissa käytetään erikoisvalmisteisia 0,9 kg painoisia tyynyjä. Ottelun voittaa se, joka useimmin onnistuu iskemään vastustajaansa tyynyllä päähän. Aikaisemmin samaan on pyrkinyt kanadalainen Pillow Fight League, jonka osanottajat pukeutuivat esiintymisasuihin ja käyttivät taiteilijanimiä kuten showpainissa. Pelkästään naisille tarkoitettu liiga oli toiminnassa vuosina 2006–2011. == Katso myös == * Shakkinyrkkeily ==Lähteet== == Aiheesta muualla == Luokka:Leikit
Long Beachin lentoasema

Long Beachin lentoasema () on julkinen lentoasema Long Beachissa, Kaliforniassa. Lentoasema palvelee pääosin Los Angelesin ja Orangen piirikuntia. == Reittilennot == Kentällä operoivia lentoyhtiöitä ovat Alaska Airlines, Delta Air Lines, US Airways ja JetBlue Airways.http://www.lgb.org/wherewefly/default.asp Long Beachin lentoaseman reittilennot Kohde Lentoyhtiöt Vain 10 suurimman lentoreitin matkustajamääristä julkaistaan tilastoja Matkustajia vuodessahttp://www.transtats.bts.gov/airports.asp?pn=1&Airport;=LGB&End;_YearMonth=24139 (elokuu 2010 -heinäkuu 2011) San Francisco, Kalifornia JetBlue 147 000 Oakland, Kalifornia JetBlue 145 000 Sacramento, Kalifornia JetBlue 72 000 Anchorage, Alaska JetBlue ? Seattle, Washington JetBlue Alaska Airlines 164 000 Portland, Oregon JetBlue 99 000 Las Vegas, Nevada JetBlue 172 000 Salt Lake City, Utah Jetblue Delta 194 000 Austin, Texas JetBlue ? Boston, Massachusetts JetBlue ? New York (JFK), New York JetBlue 83 000 Washington D.C. (Dulles), Virginia JetBlue 68 000 == Historia == Lentonäytöksissä esiintynyt Earl S. Daugherty perusti vuonna 1919 nykyisen lentoaseman kohdalle maailman ensimmäisen lentokoulun. Vuonna 1923 Daugherty sai paikallisen kaupunginvaltuuston päättämään alueen ottamisesta Long Beach Beachin julkiseksi lentoasemaksi. Lentoasema otettiin liikenteelle käyttöön 1920-luvulla.http://www.lgb.org/about/airport_history/default.asp == Terminaalit == Long Beachin lentoasemalla on yksi matkustajaterminaali ja useita muita pienlentokone- ja rahtiterminaaleja. == Melu == Lentoasema pyrkii pitämään sen keskimääräisen melutasonsa muihin lentokenttiin nähden hyvin vähäisenä, keskimäärin 65 desibelissähttp://www.lgb.org/information/noise_abatement/default.asp. == Energiansäästö == Vuonna 2009 Long Beachin lentoasema rakensi ensimmäiset aurinkopaneelinsa. Lentoaseman oman arvion mukaan aurinkopaneelit säästävät koko elinkaarensa aikana noin neljännesmiljoona kiloa hiilidioksidipäästöjähttp://www.lgb.org/information/green/solar.asp. == Lähteet == == Aiheesta muualla == * Long Beach Airportin internetsivut * Luokka:Los Angelesin piirikunnan lentoasemat
PunkBuster

PunkBuster on tietokoneohjelma, jonka tarkoitus on havaita ja estää huijausohjelmien ja -koodien käyttö verkkopeleissä. Ohjelman on luonut Tony Ray ja sitä kehittää Even Balance. PunkBuster etsii huijareita tarkkailemalla tietokoneen muistia pelin taustalla. Ohjelma helpottaa palvelimien ylläpitäjien ja valvojien työtä huijareiden metsästämisessä. Sillä voidaan poistaa huijaava, kiroileva tai joitakin yksinkertaisia sääntöjä rikkova pelaaja pelistä antamalla hänelle väliaikainen tai pysyvä porttikielto. PunkBusterin beetaversio julkaistiin 21. syyskuuta 2000 Half-Life-peliä varten. Sitä käytetään mm. Ubisoftin, EA Gamesin ja Activisionin peleissä. ==Estot== PunkBusterin käyttämä estolistaus tallettaa pelaajan GUID:n tai tiedot pelijärjestelmän kokoonpanosta pelaajan tunnistamiseksi.punkbuster.com PunkBuster FAQ ===Virheelliset estot=== Vuonna 2013 PunkBuster esti syyttömiä Battlefield 4 -pelaajia koodilla Gamehack #89265. Evenbalance ilmoitti nopeasti kyseessä olevan virheellinen esto, jonka syyksi ilmoitettiin toinen ohjelma. ==Katso myös== * Valve Anti-Cheat ==Lähteet== ==Aiheesta muualla== * PunkBusterin virallinen kotisivu Luokka:Huijauksenesto-ohjelmistot
Pikkutyranninapsija

Pikkutyranninapsija (Camptostoma obsoletum) on Keski- ja Etelä-Amerikassa tavattava tyranneihin kuuluva varpuslintu. ==Koko ja ulkonäkö== Kooltaan pikkutyranninapsija on noin 10 cm. Laji on selästään väritykseltään harmahtavan ruskea ja päälaki on muuta ruumista ruskeampi. Päälaella on tuuhea töyhtö ja silmien ympärillä ohuet valkoiset renkaat. Ruskeissa siivissä on kaksi siipijuovaa, jotka voivat olla valkoisia tai kanelinruskeita alalajista riippuen. Rinta on väriltään harmahtavan keltainen ja vatsa on linnulla vaalean keltainen. ==Levinneisyys ja elinympäristö== Keski-Amerikassa pikkutyranninapsijaa tavataan Costa Ricasta ja Panamasta. Etelä-Amerikassa linnun levinneisyysalue ulottuu Andeilla Venezuelasta Peruun, Guyanaan, Surinameen, Ranskan Guayanaan sekä Brasiliasta Argentiinaan. Pikkutyranninapsijan elinympäristöä ovat kuivat pensaikot, kosteiden metsien reunamaat ja puutarhat. Tiheitä metsiä lintu välttelee. Pikkutyranninapsijan elinympäristöt sijaitsevat yleensä alle 1 000 metrin korkeudella merenpinnasta. ==Elintavat== Pikkutyranninapsijat liikkuvat yleensä yksin tai pareittain eivätkä yleensä liity sekaparviin. Ravintonaan laji käyttää hyönteisiä ja muita selkärangattomia sekä marjoja. Ravintonsa se etsii pensaiden lehdiltä tai pyydystää ilmasta. Pikkutyranninapsijan pallomainen pesä sijaitsee yleensä hyvin kätkettynä melko korkealla. Naaras munii kaksi valkoista kanelinruskeapilkullista munaa. ==Lähteet== Luokka:Tyrannit
Nicola

Nicola tai Nikola voi viitata seuraaviin: *Nicola tai Nikola, etunimi *Nicola, perunalajike *Stadio San Nicola, stadion Italiassa ==Sukunimi== *Enrico De Nicola (1877-1959), Italian presidentti 1948 *Giuseppe De Nicola (1876-1958), italialainen katolinen arkkipiispa *Jerónimo Nicola (s. 1979), argentiinalainen lentopalloilija
Ustka

Ustka () on 17 000 asukkaan kaupunki Słupskin piirikunnassa Pommerin voivodikunnassa Luoteis-Puolassa. Kaupunki on suosittu turistikohde ja kalasatama Itämeren etelärannikolla noin 20 kilometriä Słupskista luoteeseen.Ari Taipale: Pitkin poikin Puolaa, s. 107. Tallinna-kustannus Oy, 2006. ISBN 9789525293364. Kylpyläkaupunki sijaitsee Słupiajoen joensuussa, ja se on voittanut useita kotimaisia palkintoja Puolan parhaana lomanviettopaikkana. Ustkan telakan romahtamisen jälkeen turismista tehtiin kaupungin päätulonlähde. Kaupungin rannikolla sijaitsee kaksi Słupiajoen erottamaa hiekkarantaa. Słowinskin kansallispuiston alue alkaa noin 20 kilometriä Ustkasta itään. == Ystävyyskaupungit == * Bielsko-Biała, Puola * Enkhuizen, Alankomaat * Kappeln, Saksa * Słupsk, Puola == Lähteet == == Aiheesta muualla == *Kaupungin verkkosivusto Luokka:Pommerin voivodikunnan kaupungit‎
Skitsystem

Skitsystem on ruotsalainen d-beat/crust punk -yhtye joka perustettiin 1994. Skitsystemin suurimmat vaikutteet tulivat death metallin ja d-beatin puolelta ja jäsenetkin olivat ennen soittaneet eri death metal yhtyeissä. 2007 yhtye ilmoitti menevänsä tauolle ja palasi 2009. ==Nykyiset jäsenet== * Mikael "Micke" Kjellman - kitara * Fredrik Wallenberg - kitara ja laulu * Alex Höglind- basso ja laulu * Karl "Kalle" Persson - rummut ==Entiset jäsenet== * Tomas "Tompa" Lindberg - kitara ja laulu (1994–2004) * Adrian Erlandsson - rummut (1994–1997) ==Diskografia== * 1995 - Profithysteri 7" * 1996 - Ondskans Ansikte 10" * 1997 - Levande Lik 7" (split disk with Wolfbrigade/Wolfpack * 1999 - Grå Värld / Svarta Tankar LP/CD * 2001 - Enkel Resa Till Rännstenen LP/CD * 2002 - Det tunga missbrukets karga ingenmansland/Det eviga hatet 7" (split disk with Nasum) * 2003 - Allt E Skit (kokoelma levy sisältäen ensimmäiset julkaisut) * 2006 - Stigmata LP/CD * 2006/2007 split 7" with cyness Luokka:Ruotsalaiset punkyhtyeet
Frombork

Frombork () on noin 2 500 asukkaan kaupunki Pohjois-Puolassa Veikselinhaffin rannalla. Kaupunki sijaitsee Braniewon piirikunnassa, Warmia-Masurian voivodikunnassa. Tähtitieteilijä Nikolaus Kopernikus eli kaupungissa 1500-luvun alussa, ja sai siellä valmiiksi kuuluisan heliosentrisen teorian, jonka hän myöhemmin julkaisi teoksessaan De revolutionibus orbium coelestium.Ari Taipale: Pitkin poikin Puolaa, s. 69. Tallinna-kustannus Oy, 2006. ISBN 9789525293364. Kaupungissa sijaitsee nykyään Kopernikuksen museo, jossa on näytteillä muun muassa Kopernikuksen käyttämiä tutkimusvälineitä.Nicolai Coperniki Musaeum in Fromborence Arkeologit löysivät vuonna 2005 Nikolai Kopernikuksen haudan kaupungissa sijaitsevasta goottilaisesta tuomiokirkosta. Löytö varmistettiin todeksi DNA-testillä vuonna 2008. Monet kaupungin vanhat asuinrakennukset ovat merkittäviä nähtävyyksiä. Kaupungissa järjestetään vuosittain elokuussa kansainväliset urkumusiikkifestivaalit. == Ystävyyskaupungit == * Sucha Beskidzka, Puola * Kazlų_Rūda, Liettua * Mjadzel, Valko-Venäjä * Svetlyi, Venäjä * Szypliszki, PuolaMiasta partnerskie == Lähteet == == Aiheesta muualla == * Kaupungin viralliset verkkosivut , , Luokka:Warmia-Masurian voivodikunnan kaupungit‎
Nick Castle

Nick Castle (s. 21. syyskuuta 1947) on yhdysvaltalainen näyttelijä, joka esitti murhaaja Michael Myersiä John Carpenterin elokuvassa Halloween – naamioiden yö. Hän esittää Myersiä koko elokuvassa paitsi kohtauksessa, jossa Myersin kasvot näytetään. Siinä Myersiä esitti Tony Moran. Castle on myös sekä näytellyt että ohjannut elokuvia Halloweenin jälkeen, esimerkiksi Carpenterin elokuvassa Pako New Yorkista (hän myös avusti Carpenteria sen käsikirjoituksessa) hän esitti pianistia makaaberissa teatteriesityksessä. Castle palasi esittämään Michael Myersiä David Gordon Greenin elokuvaan Halloween (2018) ja sen jatko-osiin Halloween Kills ja Halloween Ends. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Vuonna 1947 syntyneet Luokka:Elävät henkilöt
Sue Bird

Suzanne Brigit Bird (s. 16. lokakuuta 1980 Syosset) on yhdysvaltalainen koripalloilija, joka on voittanut viisi olympiakultaa ja neljä maailmanmestaruutta. == Ura == Bird pelasi yliopistokoripalloa Connecticutin yliopistossa. Viimeisenä yliopistokautenaan hän oli maansa paras pelaaja vapaaheitoissa ja toiseksi paras kolmen pisteen heitoissa. Bird ilmoittautui WNBA:n vuoden 2002 varaustilaisuuteen, jossa Seattle Storm varasi hänet tilaisuuden ensimmäisenä pelaajana. Ensimmäisenä WNBA-kautenaan Bird teki 14,4 pistettä ja antoi 6,0 syöttöä ottelua kohden. Ensimmäisen WNBA-mestaruutensa hän voitti kaudella 2004, jolloin Storm voitti finaaleissa Connecticut Sunin. Vuonna 2006 Bird valittiin liigan vuosikymmenen kymmenen parhaimman pelaajan joukkoon. Toisen WNBA-mestaruutensa Bird voitti kaudella 2010 ja kolmannen mestaruutensa kaudella 2018. Lokakuussa 2020 Bird voitti jo neljännen WNBA- mestaruutensa, ja hänestä tuli samalla ainoa WNBA-pelaaja, joka on voittanut mestaruuden kolmella eri vuosikymmenellä. Heinäkuussa 2018 Bird pelasi 500. runkosarjaottelunsa WNBA:ssa ja nousi liigan pelattujen otteluiden tilaston kärkeen. Ulkomailla Bird on edustanut WNBA-kauden ulkopuolella Dynamo Moskovaa ja Spartak Moskovaa. Spartakissa Bird on voittanut neljä Euroliiga- mestaruutta. Yhdysvaltain maajoukkueen pelaajana Bird on voittanut olympiakultaa Ateenassa 2004, Pekingissä 2008, Lontoossa 2012, Rio de Janeirossa 2016 ja Tokiossa 2021. Maailmanmestaruuden hän on voittanut Kiinassa 2002, Tšekissä 2010, Turkissa 2014 ja Espanjassa 2018. Brasilian MM- kilpailuissa 2006 hän sai pronssia. == Lähteet == == Aiheesta muualla == *WNBA:n pelaajaprofiili *FIBA Europen pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Amerikanvenäläiset Luokka:Vuonna 1980 syntyneet Luokka:Elävät henkilöt
Petšatnikin metroasema (Ljublinsko-Dmitrovskaja)

Petšatniki (ven. Печатники) on Moskovan metrojärjestelmään kuuluva metroasema Petšatnikin kaupunginosassa, Moskovan kaakkoisosassa. Se kuuluu vaaleanvihreään Ljublinsko-Dmitrovskaja-metrolinjaan. Sisäänkäynti asemalle on Šosseinaja-, Polbina- ja Gurjanova-kaduilta. Asema avattiin 28. joulukuuta 1995 osana metrolinjan ensimmäistä vaihetta. Sen ovat suunnitelleet arkkitehdit A.Ju. Orlov ja A.N. Nekrasov. Sen pilarit ovat vaaleanpunaista marmoria ja lattia punaista sekä harmaata graniittia. Aulassa on suuri taideteos, jonka on suunnitellut taiteilija V. A. Bubnov. ==Lähteet== *Печатники Aseman sivu Moskovan metron sivustossa. ==Aiheesta muualla== *Sijaintikuva kartametro.info Luokka:Moskovan metroasemat
Baseballin Euroopan-mestaruuskilpailujen B-sarja 1984

1984 Baseballin Euroopan mestaruuskilpailujen B-sarja pelattiin Hullissa, Englannissa. Mukana oli myös Suomen maajoukkue, joka pystyi yhteen voittoon jääden silti turnauksen jumbosijalle. ==Ottelut ja sarjataulukko== joukkue Ot. V H AVG align=left 3 3 0 1.000 16-4 15-7 18-8 align=left 3 1 2 .333 12-2 align=left 3 1 2 .333 10-0 Suomi 3 1 2 .333 15-13 ==Lähteet== * http://www.baseball.fi/fin/mj_turnaukset.php * http://www.projectcobb.org.uk/national_team/esb1984.pdf * http://stats.baseball-softball.de/nm/bb/?file=tournament15.inc B-1984 Luokka:Vuoden 1984 baseball Luokka:Yhdistyneen kuningaskunnan urheilu Luokka:East Riding of Yorkshire
Männäisten ruukki

Männäisten ruukki toimi Kalannissa Sirppujoen varrella vuosina 1749–1815. Ruukin perustaja oli ruotsalainen Anders Backmansson (aateloituna Nordencrantz mutta varsinaisen kukoistuskauden ruukki koki maaherra Samuel af Ugglasin omistaessa sen vuodesta 1785 alkaen. Ruukki käytti ruotsalaista rautamalmia ja lähialueen metsistä saatua puuhiiltä. Ruukin alueelle rakennettiin myös Haudon vesisaha. Lähiseudun talonpojat vastustivat ruukin tuloa koska pelättiin että ruukin puuhiilen tarve kuluttaa alueen metsävarat loppuun. Kalannissa ja muualla lähiseudulla valmistettiin tähän aikaan suuressa mittakaavassa puuastioita myyntiä varten ja tähän tarvittiin metsistä kaadettua puuta. Af Ugglasin aikana 1780-luvulla Männäisten ruukin masuuni, tuotantorakennukset ja ruukinpato uudistettiin kokonaan. Vuosina 1787–1788 rakennettiin Laitilan puolelle Ugglas-fästin nimellä tunnettu pato joka oli lähes 50 metriä pitkä, 7 metriä leveä ja kaksi metriä korkea. Lisäksi Laitilan Lukujärven ja Pitkäjärven väliseen puroon rakennettiin viisi kilometriä pitkä kanava ruukin vedensaannin turvaamiseksi. Myös Sirppujokeen rakennettiin viisi patoa ja se perattiin vesiliikenteen helpottamiseksi. Ruukilla oli oma lastauspaikka Torlahdessa Sirppujoen suulla. Tänne tuotiin malmi Ruotsista ja se kuljetettiin edelleen lotjilla ylös Sirppujokea masuunille. Masuunin tuottama takkirauta vietiin takaisin Ruotsiin jossa siitä poistettiin mellottamalla ylimääräinen hiili ja näin saatiin takomakelpoista kankirautaa. Muita af Ugglasin uudistuksia olivat Haudon koskeen 1790 rakennettu kankivasarapaja sekä ruukilta Kalannin kirkolle johtava suora puistotie jonka rakentamiseen käytettiin masuunikuonaa. Suomen sodan rauhasopimus vaati että Ruotsissa asuvien ruotsalaisten oli myytävä Suomessa ollut omaisuutensa. Ruukin omisti näihin aikoihin Samuel af Ugglasin Ruotsissa elänyt poika ratsumestari Pehr Gustav af Ugglas joka myi ruukin omaisuuden eri ostajille. Varsinaisen ruukinkartanon osti 1817 silloinen tilanhoitaja Gabriel Ytterberg. Raudanvalmistus päättyi koska Ruotsista ei voinut enää tuoda malmia, eikä Suomesta ollut saatavalla riittävästi malmia. Entiset ruukin rakennukset muutettiin maatalouskäyttöön. Männäisten ruukkialue on säilynyt pääosin 1800-luvun alun asussaan. Alueella on muun muassa seuraavat rakennukset ja rakennelmat: * slagitiilistä rakennettu ja valkoiseksi kalkittu harjakattoinen hiilihuone (pituus 48 metriä, leveys 18 metriä, korkeus 15 metriä) vuodelta 1805 * harmaakivinen entinen kalkkivarasto * rapattu tiilinen myllyrakennus vuodelta 1796 * viinanpolttimo vuodelta 1788 * viljamakasiini vuodelta 1756 * kaksikerroksinen hirsinen päärakennus vuodelta 1769, ulkoasu vuodelta 1905 * myllyn ja viinanpolttimon välinen kivisilta ja padon kiviosat 1780-luvulta * Kalannin keskiaikaiselle kirkolle johtava masuunikuonalle perustettu kirkkotie 1780-luvulta Ruukin rakennuksista ovat hävinneet vain masuuni ja muutamat työväen asuintalot. Myös Ugglas-fastin pato purettiin jo 1817. == Lähteet == * Museovirasto : Männäisten ruukkialue Luokka:Uudenkaupungin rakennukset ja rakennelmat Luokka:Uudenkaupungin historia Luokka:Suomen ruukit Luokka:Kalanti
Lego Hero Factory

Lego Hero Factory on Lego Groupin tuottama lelusarja, joka tuli Suomeen kesällä vuonna 2010. Siitä on tullut myös televisiosarja Hero Factory, jota esitetään Nelosella perjantaiaamuisin. ==Hahmot== ===2010: Rise of the Rookies=== ====Sankarit==== * 7164 Preston Stormer * 7165 Natalie Breez * 7167 William Furno * 7168 Duncan Bulk * 7169 Mark Surge * 7170 Jimi Stringer ====Roistot==== * 7145 Von Nebula * 7147 XPlode * 7148 Meltdown * 7156 Corroder * 7157 Thunder * 7162 Rotor ====Ajoneuvot==== * 7158 Furno Bike * 7160 Drop Ship ====Isot pakkaukset==== * 7179 Bulk ja Vapour ===2011: Ordeal of Fire/The Savage Planet=== ====Sankarit==== * 2063 Stomer 2.0 * 2142 Breez 2.0 * 2065 Furno 2.0 * 2067 Evo 2.0 (uusi hahmo) * 2141 Surge 2.0 * 2068 Nex 2.0 (uusi hahmo) (Ilmestyivät vuoden 2011 keväällä) *Stormer 3.0 *Furno 3.0 *Bulk 3.0 *Stringer 3.0 *Nex 3.0 *Rocka 3.0 (uusi hahmo) (Ilmestyivät vuoden 2011 syksynä) ====Roistot==== * 2235 Fire Lord * 2192 Drilldozer * 2193 Jetbug * 2194 Nitroblast (Ilmestyivät vuoden 2011 keväällä) *Witch Doctor *Scorpio *Raw-Jaw *Fangz *Waspix (Ilmestyivät vuoden 2011 syksynä) ===2012: Breakout=== ====Sankarit==== *Furno *Surge *Evo *Breez *Rocka (Ilmestyivät vuoden 2012 keväällä) *Stringer *Bulk *Nex *Stormer XL (Ilmestyivät vuoden 2012 syksynä) ====Roistot==== *Black Phantom *Toxic Reapa *Splitface *Thornraxx *Jawblade (Ilmestyivät vuoden 2012 keväällä) *Speeda Demon *Voltix *XT4 *Core Hunter (Ilmestyivät vuoden 2012 syksynä) ===2013: Brain Attack=== ====Sankarit==== *Rocka *Bulk *Breez *Furno XL (Ilmestyivät vuoden 2013 keväällä) *Surge *Stormer *Evo *Jet Rocka (Ilmestyivät vuoden 2013 kesällä) ====Roistot==== *Bruizer *Scarox *Ogrum *Pyrox (Ilmestyivät vuoden 2013 keväällä) *Dragon Bolt *Frost Beast *Aquagon (Ilmestyivät vuoden 2013 kesällä) ===2014: Invasion from Below=== ====Sankarit==== *Evo Walker *Evo Machine XL *Furno Jet Machine *Rocka Stealth Machine *Stormer Freezer Machine (Ilmestyvät vuoden 2014 keväällä) ====Roistot==== *Splitter Beast vs Furno & Evo *Flyer Beast vs Breez *Jaw Beast vs Stormer (Ilmestyvät vuoden 2014 keväällä) ==Aiheesta muualla== * Lego Hero Factoryn kotisivut Hero Factory
Kappeln

Kappeln () on Pohjois-Saksassa Schleswig-Holsteinin osavaltiossa sijaitseva kaupunki. Kaupunki sijaitsee Itämeren lounaisrannikolla Schleswig-Flensburgin piirikunnassa. Kappeln on kaksikielinen, ja siellä on sekä saksan- että tanskankieliset koulut. Kappeln tunnetaan erityisesti sillinkalastuksesta sekä Schlein ylittävästä nostosillasta, ja kaupungissa järjestettävät sillimarkkinat on Kappelnin huomattava kansanjuhla.Ari Taipale: Saksan matkaopas, s. 35. Kustannusosakeyhtiö Tammi, 1995. ISBN 951-31-0534-2. Kaupungin nimi juontuu Pyhän Nikolauksen kappelista. == Lähteet == == Aiheesta muualla == *Kaupungin sivusto *Kappeln-Ellenberg *Port Olpenitz Luokka:Schleswig-Flensburg Luokka:Saksan kaupungit Luokka:Schleswig-Holsteinin kunnat
Jive Records

Jive Records on Sony Music Entertainmentin omistama brittiläinen levy-yhtiö. Sen tunnetuimpia artisteja ovat muun muassa Usher, Britney Spears ja Justin Timberlake. ==Artistit== Luokka:Brittiläiset levy-yhtiöt
Neustadt in Holstein

Neustadt in Holstein on noin 15 200 asukkaan kaupunki Ostholsteinin piirikunnassa Schleswig-Holsteinin osavaltiossa Pohjois-Saksassa. Kaupunki sijaitsee Itämeren rannalla Lyypekinlahdella, noin 30 km Lyypekistä koilliseen. ==Lähteet== == Aiheesta muualla == Luokka:Saksan kaupungit Luokka:Schleswig-Holsteinin kunnat
Luettelo Jive Recordsin artisteista

Tämä on luettelo Jive Recordsin artisteista. ==0-9== * 311 Usher ==A== * Kris Allen (19 Recordings/Jive) * Apocalyptica * David Archuleta (19 Recordings/Jive) * Atom Smash ==B== * Bei Maejor * Bowling for Soup * Bullet for My Valentine * Blow Pop * Crystal Bowersox (19 Recordings/Jive) ==C== * Cage The Elephant * Lee Carr * Ciara (LaFace Records/Jive) * Kevin Cossom (NARS/Jive Records) * Asia Cruise (HiTz Committee/Jive) * Chipmunk * Chalie Boy * Chris Brown ==D== * The Dares * Derty * Daisy Dares You ==F== * Famous * Livvi Franc * Michael Fredo ==G== * GS Boyz (Swagg Team Entertainment/Battery/Jive) * Gady * Buddy Guy ==H== * Anthony Hamilton * Hotstylz (Swagg Team Ent./Jive) * Huey (Hitz Committee/Jive) * Hot Chelle Rae (RCA/Jive) ==I== Issa ==J== * Samantha Jade * Jane 3 * JLS * Bobby Johnson * Josh Gillooly * J.A.E * Don Juan * Jay * Jawan Harris Jada Williams ==L== * Lil' Ish * Lil' Mama (Familiar Faces/Jive) * Living Things * Locnville * Crosby Loggins * Lil Miss Sav * Jacob Latimore ==M== * Leonard Mateos * Matisse * Mayra * Joshua Michael * K. Michelle (HiTz Committee/Jive) * Miguel * Amie Miriello * Mr. Devilish * Mullage (From The Ground Up/Jive) * Mademoiselle Juliette * MYTOYBOX * Bei Maejor * Preston McCoy ==N== * Nueva imagen * Nivea * Noé *Newtrament ==P== * Priscilla ==Q== * Qwote (Slip-n- Slide/Jive) ==R== * RichGirl * Nathan Robinson * Lesley Roy * Relient K * Ry Cuming ==S== * Carley Shawn * Sidewalk (Ghetto Graduates/Jive) * Jordin Sparks (19 Recordings/Jive/Zomba) * Britney Spears (Jive/Zomba/Sony BMG) ==T== * T-Pain (Konvict Muzik/Nappy Boy Ent./Jive) * Tay Dizm (Nappy Boy Records/Jive) * Three Days Grace * Justin Timberlake * Too Short * Trai'D (H.i.t.z. Committee/Jive) * Tymeek (LaFace Records/Jive) ==V== * Ace Valentine (singer) *Vitamin C ==W== * Wakefield * Charlie Wilson * Alex Williams ==Y== * Youngbloodz * Young R * Young City (10 recordings) ==Z== * Zach Long Luokka:Luettelot musiikista
Esa Mäki-Tulokas

Esa Mäki-Tulokas (s. 1. heinäkuuta 1982 Forssa) on suomalainen uransa lopettanut koripalloilija ja nykyinen koripallovalmentaja. == Ura == Mäki- Tulokkaan kasvattajaseura oli Forssan Koripojat, jonka edustusjoukkueeseen hän nousi kaudeksi 2001–2002. Ensimmäisenä kautena hän teki 14,2 pistettä ottelua kohden. Mäki-Tulokas edusti seuraa kaksi kautta, jonka jälkeen hän siirtyi Long Islandin yliopistoon, joka pelasi NCAA:n I-divisioonassa. Mäki-Tulokas pelasi yliopistossa neljä kautta ja siirtyi tämän jälkeen Porvoon Tarmoon kaksivuotisella sopimuksella. Hän pelasi seurassa vain puolitoista kautta ja jatkoi loppukauden 2008–2009 Forssan Koripojissa. Kauden päätyttyä hän palasi I-divisioonaan pudonneeseen Tarmoon, jonka hän nosti kaudeksi 2010–2011 takaisin pääsarjaan. Mäki-Tulokas on edustanut Suomea maajoukkuetasolla yksitoista kertaa. Ensimmäisen maaottelunsa hän pelasi vuonna 2004 Ruotsia vastaan. Mäki-Tulokas lopetti koripallouransa vuonna 2011 Porvoon Tarmossa. Tämän jälkeen hän siirtyi Keravan Kori-80:n naisten SM-sarjajoukkueen päävalmentajaksi. == Lähteet == Luokka:Suomalaiset koripalloilijat Luokka:Vuonna 1982 syntyneet Luokka:Elävät henkilöt
Rába

Rába Járműipari Holding Nyrt. on unkarilainen konepajayritys, jonka toimialoja ovat maastokuorma-autot sekä ajoneuvoteollisuuden komponentit. == Kuorma-autot == Ensimmäinen kuorma-auto valmistui vuonna 1904. Tämän jälkeen yritys kuitenkin erikoistui kevyisiin hyötyajoneuvoihin ja kuorma-autojen valmistus nojautui muilta valmistajilta ostettuihin lisensseihin. Rába valmisti kapasiteetiltaan 5 tonnin kuorma-auton Pragan lisenssillä. Vuonna 1920 tehtiin sopimus Friedrich Krupp AG:n kanssa, jonka pohjalta valmistettiin ensimmäiset Rába-linja-autot. Valikoimaan tuli kolmen tonnin kuorma-autot Austro-Fiatin kanssa solmitun lisenssin myötä. 1930-luvun alussa tuotanto supistui, mutta vuonna 1936 esiteltiin uusi, armeijan käyttöön suunniteltu Rába-Maros -kuorma- auto, jonka myötä kysyntä lähti jälleen nousuun. Seuraavana vuonna alettiin valmistaa lisenssillä MAN-dieselmoottoreita, joita käytettiin linja-autojen voimanlähteinä. Vuonna 1938 alettiin valmistaa Rába-Botond -maastoajoneuvoja. Toisen maailmansodan aikana Saksan miehitettyä Unkarin tehtaan tuotantolaitteet purettiin. Kun tehdas jälleen palautettiin toimintaan, kuorma- ja linja-autoja ei enää ollut valmistusohjelmassa. Kuorma- autonvalmistus alkoi jälleen vuonna 1961, kun kehitettiin nelivetoinen, kapasiteetiltaan kymmenen tonnin kuorma-auto, joka oli varustettu nokattomalla ohjaamolla. Kun mallia haluttiin päivittää, lähestyttiin jälleen MAN-yhtiötä, jonka kanssa tehtiin lisenssisopimus dieselmoottorien ja akselistojen valmistuksesta. Vuonna 1970 alettiin valmistaa myös kaksi- ja kolmiakselisia MAN-kuorma-autoja. Sopimus umpeutui vuonna 1984, jolloin aloitettiin yhteistyö DAF:n kanssa, joka alkoi toimittaa ohjaamoja Rában autoihin. Rába-MAN -moottorien sekä ZF-vaihteistojen valmistus kuitenkin jatkui edelleen, sillä Ráballe jäi oikeus valmistaa niitä itsenäisesti. ==Lähteet== Luokka:Kuorma- autonvalmistajat Luokka:Linja-autonvalmistajat Luokka:Ajoneuvoteollisuuden osatoimittajat Luokka:Itävaltaunkarilaiset yritykset Luokka:Unkarilaiset yritykset
Yläsiirtola Ramblers

Yläsiirtola Ramblers on oululainen Yläsiirtolasta lähtenyt kansanmusiikkiyhtye. Yhtyeen musiikissa on kuultavissa paikallisia ja laajoilta matkoilta saatuja vaikutteita eri maiden kansanmusiikista. Yhtyeen ohjelmisto perustuu perinteiseen musiikkiin tekemistä sovituksista ja sävellyksistä. Musiikissa on vahvasti edustettuna irlantilainen- ja pohjoisamerikkalainen kansanmusiikkiperinne. == Diskografia == * Kaiho 2011 (qccd-104) * Oulufolk 2008 (ofcd-102) – kokoelma * Oulufolk 2004 (ofcd-101) – kokoelma == Aiheesta muualla == * Yläsiirtola Ramblers bsky socialista * Yläsiirtola Ramblers Facebookissa * Yläsiirtola Ramblers YouTubessa * Yläsiirtola Ramblers Spotifyssa Luokka:Suomalaiset kansanmusiikkiyhtyeet
Rapp

Rapp voi tarkoittaa seuraavia: Sukunimenä * Aarne Rapp (1897–1939), suomalainen taidemaalari, piirtäjä ja kirjailija * Alex Rapp (1869–1927), suomalainen taide- ja koristemaalari * Anita Rapp (s. 1977), norjalainen jalkapalloilija * Anthony Rapp (s. 1971), yhdysvaltalainen näyttelijä * Christian Rapp (1928–2004), suomalainen jääkiekkoilija * Eino Rapp (1902–1953), suomalainen taidemaalari * Oskar Rapp (1880–1964), suomalainen taidemaalari * Reneé Rapp (s. 2000), yhdysvaltalainen laulaja, lauluntekijä ja näyttelijä * Tauno Rautapalo-Rapp (1914–1998), suomalainen kirjailija ja taidemaalari, Oskar Rappin poika * Torsten Rapp (1905–1993), Ruotsin puolustusvoimien ylipäällikkö 1960-luvulla Muita * RAPP, Venäjän proletaarikirjailijain yhdistys. Luokka:Sukunimet
Antti Kuosmanen (muusikko)

Antti Kuosmanen on lahtelainen laulaja, lauluntekijä ja muusikko. Hänen instrumenttejaan laulamisen lisäksi ovat rummut, kosketinsoittimet ja lyömäsoittimet kuten vibrafoni ja patarummut. Hänellä on soolotuotantonsa ohella myös yhtye Kromatut Kuninkaat. Hän syntyi Lahdessa ja aloitti 12-vuotiaana musiikinopintonsa Lahden konservatoriossa. 14-vuotiaana Kuosmanen soitti rumpuja isänsä keikkailevassa yhtyeessä, jonka nimi oli Taito Lahti ja Metropoli. Kuosmanen muutti Helsinkiin vuonna 1993. Helsingissä musiikkiopinnot jatkuivat Oulunkylän Pop & Jazz opistossa. Samaan aikaan hänellä oli omia yhtyeitä. Hän vastasi useimmiten kokoonpanojensa sävellys- ja sanoituspuolesta. Syksyllä 2007 Kuosmanen solmi levytyssopimuksen Ensio Musicin kanssa, jonka kautta on julkaistu kaksi singleä: "Ujojen ja hiljaisten poikien vuoro" (2007) ja "Pelastus/ Tunnelin päässä" (2009). Hän tekee omaa musiikkia ja on soolouransa ohella laulajana yhtyeessä Kromatut Kuninkaat. Kuosmanen säveltää ja sanoittaa omat kappaleensa pääosin itse, mutta tekstityksiä hänen kappaleisiinsa ovat tehneet myös Kaarina Kuosmanen, Hannele Laurila, Juho Rintarunsala ja Samuli Koivulahti. Yhteisiä sävellyksiä Kuosmanen on tehnyt Jouni Jussilan ja Markku Salon kanssa. Lisäksi Hän on kirjoittanut lauluja myös muille artisteille, kuten Valentinille, Taito Lahdelle ja Jyrki Härköselle. Audiosaari-levy-yhtiö on julkaissut tämän jälkeen Kuosmasen soolomateriaalia ja Kromatut Kuninkaat -yhtyeen tuotantoa. Kuosmanen on lauluntekijöiden ammattijärjestön Suomen Musiikintekijät jäsen. Antti Kuosmanen ja Kromatut Kuninkaat 10-vuotisjuhlakokoelma julkaistiin 2019. Samalla Kromatut Kuninkaat -yhtye jäi tauolle. Sama kokoonpano jatkaa kuitenkin toimintaansa Antti Kuosmanen -nimikkeen alla tästä eteenpäin. == Albumit== Lähde * Itketään Yhdessä (2024) * Muukalainen (2023) * Timantteja (2022) * Käännöksiä (2021) * Musta Yö ja Tähtien Tanssi (2021) * Ole Hellä (2020) * Kymmenen Kromattua Vuotta (10-vuotis juhlakokoelma 2019) * Alaston Lounas (2018) * On Meillä Kaikki Maailman Aika (2017) * Täydellinen pakkaus (2016) * Rakkauden perhonen (2014) * Surunparantaja (2014) * Hukkuneet pellot (2013) * Kajalkyyneleitä (2011) * Musta Sade (2010) * Lumikuningatar (2004) * Rutiini murtuu (2002) * Auringon ja kuun poika (2000) == Lähteet == == Aiheesta muualla == * Antti Kuosmasen virallinen kotisivu Luokka:Suomalaiset laulajat Luokka:Suomalaiset lauluntekijät Luokka:Vuonna 1970 syntyneet Luokka:Elävät henkilöt
Flehmen-reaktio

Flehmen-reaktio on eräillä nisäkkäillä ilmenevä ylähuulen taaksepäin vetäytyminen niin, että se pystyy aistimaan paremmin hajuja nenän väliseinässä tai suulaessa olevan vomeronasaalielimen eli Jacobsonin elimen avulla. Reaktio ilmenee muun muassa koirillaTiina-Maija Sipilä: Koirien ääniarkuuden hoito, Eläinlääketieteen lisensiaatin tutkielma, Helsingin yliopisto s. 8 hevosilla, kissoilla, vuohilla ja laamoilla. ==Lähteet== == Aiheesta muualla == Luokka:Hajuaisti Luokka:Nisäkkäät Luokka:Etologia
Sintel

Sintel () on Colin Levyn ohjaama alankomaalainen lyhyt fantasiaelokuva, joka sai ensi-iltansa Netherlands Film Festival -festivaaleilla 27. syyskuuta 2010. Elokuva julkaistiin Internetissä 30. syyskuuta 2010. Sintel jatkaa Blender Foundationin "avoimien elokuvien" sarjaa, jonka aikaisemmat osat ovat Elephants Dream ja Big Buck Bunny. Elokuva itse on julkaistu Creative Commons "Nimi mainittava" -lisenssin alla. Elokuva on tuotettu avoimen lähdekoodin ohjelmistojen avulla, ja kaikki elokuvan tuotannossa käytetyt lähdetiedostot julkaistaan. Kuten aiemmissakin elokuvissa, suuri osa elokuvan tuotantobudjetista kului Blender-ohjelman ominaisuuksien jatkokehittämiseen. == Juoni == Elokuva kertoo nuoresta naisesta nimeltä Sintel. Hän löytää kotikaupungistaan haavoittuneen lohikäärmeen poikasen, jolle hän antaa nimen Scales. Ajan myötä Scalesin siipivamma paranee, ja Sintel kiintyy Scalesiin. Yllättäen isompi lohikäärme kuitenkin nappaa Scalesin lennosta ja vie sen mukanaan. Sintel lähtee etsimään Scalesia ja aloittaa vaarallisen, pitkän matkan. Saavuttuaan erään vuoren laelle Sintel joutuu hyökkäyksen kohteeksi, ja myöhemmin shamaani löytää hänet. Sintel luulee kadottaneensa Scalesin, mutta shamaani antaa Sintelille vihjeen mistä etsiä. Sintel löytää lohikäärmeen luolan, mutta iso lohikäärme hyökkää hänen kimppuunsa. Sintel haavoittaa lohikäärmettä kuolettavasti, mutta huomaa liian myöhään, että lohikäärme onkin itse asiassa isoksi kasvanut Scales; etsiessään Scalesia Sintel ei huomannut ollenkaan ajan kulumista, ja huomaa itsekin vanhenneensa. Sintel lähtee pois pettyneenä ja surullisena; Scalesin poikanen, jota Sintel luuli luolassa Scalesiksi, lähtee hänen peräänsä. == Aiheesta muualla == * Elokuvan kotisivu * Elokuva YouTubessa Luokka:Vuoden 2010 elokuvat Luokka:Alankomaalaiset lyhytelokuvat Luokka:Fantasiaelokuvat
Charles James Fox

Charles James Fox PC (24. tammikuuta 1749 – 13. syyskuuta 1806) oli merkittävä brittiläinen Whig-puolueeseen kuulunut valtiomies, jonka parlamentaarinen ura kesti 38 vuotta 1700-luvun lopulla ja 1800-luvun alussa. Hän oli tunnettu erityisesti William Pitt nuoremman pääkilpailijana. Fox nousi merkittävään asemaan parlamentin alahuoneessaissa vaikuttavana puhujana, jolla oli värikäs ja huonomaineinen yksityiselämä, mutta perinteiset ja konservatiiviset mielipiteet. Foxin mielipiteiden muuttuminen radikaaleiksi oli hänen mentorinaan toimineen Whig-poliitikko Edmund Burken vaikutusta. Foxista tuli tyrannina pitämänsä kuninkaan Yrjö III:n huomattava ja vankkumaton vastustaja. Hän kannatti Amerikan vallankumouksellisia ja pukeutui usein Yhdysvaltojen George Washingtonin armeijan väreihin. Fox toimi ulkoasiainministerinä lyhyen ajan Rockinghamin markiisin hallituksessa 1782 ja koalitiohallituksessa yhdessä Frederick Northin kanssa 1783. Kuningas pakotti Northin ja Foxin pois hallituksesta ennen vuoden loppua ja korvasi heidät Pitt nuoremmalla. Seuraavat 22 vuotta Pitt oli hallituksessa ja Fox oppositiossa. Fox toimi lähes koko poliittisen uransa oppositiossa. Hänestä tuli tunnettu orjuuden vastustaja, Ranskan suuren vallankumouksen ja Irlannin itsenäisyyden kannattaja sekä parlamentin johtava uskonnollisen suvaitsevaisuuden ja henkilökohtaisen vapauden puolestapuhuja. Foxin ystävyys Edmund Burken kanssa ja hänen uskottavuutensa parlamentissa kärsivät hänen kannatettuaan Ranskaa Ranskan vallankumoussodissa. Fox vastusti Pittin sodanaikaista lainsäädäntöä ja puolusti uskonnollisten vähemmistöjen sekä poliittisten ääriryhmien oikeuksia. Pittin kuoltua tammikuussa 1806 Foxista tuli William Wyndham Grenvillen hallituksen ulkoasiainministeri, mutta hän kuoli itse puolisen vuotta myöhemmin. ==Lähteet== == Aiheesta muualla == Luokka:Yhdistyneen kuningaskunnan ulkoministerit Luokka:Vuonna 1749 syntyneet Luokka:Vuonna 1806 kuolleet
Kultasiilikaktus

Kultasiilikaktus (Echinocactus grusonii) on huonekasvina käytetty kaktuslaji, joka tunnetaan myös nimellä anopinjakkara. Kultasiilikaktus on pienenä pyöreä ja saa vanhetessaan enemmän lieriömäistä muotoa. Se voi kasvaa 60–100 senttimetriä korkeaksi ja 60–90 cm leveäksi. Pystyjen harjujen päällä on tiheästi kullankeltaisia hieman kaarevia piikkejä. Pieni kasvi ei kuki, mutta suuri ja vanha yksilö voi kukkia keltaisin tai ruusunpunaisin kukin. Kukat ovat noin 5 senttimetriä leveitä. Kukasta kehittyy hedelmä, jonka siemenet ovat pieniä ja mustia. Kultasiilikaktus on kotoisin Meksikosta. Siitä tunnetaan muutamia esiintymiä Querétaron ja Zacatecasin osavaltioista. Lajia uhkaa eniten laiton keräily, ja se on luokiteltu erittäin uhanalaiseksi. == Kuvia == Izrael, Hafia, Bahai zahrady, kaktus.JPG|Kukkiva kultasiilikaktus Starr 070320-5806 Echinocactus grusonii.jpg|Kultasiilikaktuksen kukkia Echinocactus grusonii 23.JPG|Kultasiilikaktuksen hedelmä Echinocactus grusonii 24.JPG|Kultasiilikaktuksen siemeniä Barrel cacti at Huntington Library, Art Collections and Botanical Gardens.jpg|Suurikokoisia kultasiilikaktuksia kasvitieteellisessä puutarhassa == Lähteet == == Aiheesta muualla == * Suomen Lajitietokeskus: Kultasiilikaktus – Echinocactus grusonii Luokka:Kaktuskasvit Luokka:Uhanalaiset kasvit
Kvelertak (albumi)

Kvelertak on metalliyhtye Kvelertakin esikoisalbumi. Se julkaistiin 21. kesäkuuta 2010 Indie Recordings -levy-yhtiön kautta. Levyn kansitaiteesta vastaa John Dyer Baizley. == Kappaleet == # # # # # # # # # # # == Kokoonpano == ;Yhtye * Erlend Hjelvik − laulu * Vidar Landa − kitara * Bjarte Lund Rolland − kitara * Maciek Ofstad − kitara * Marvin Nygaard − basso * Kjetil Gjermundrød − rummut ;Vierailevat muusikot * Ryan McKenney (Trap Them) * Nattefrost (Carpathian Forest) * Hoest (Taake) * Andreas Tylden (Altaar) * Ivar Nikolaisen (Silver) == Arvostelut == * About.com: About.com: Album review * AllMusic: AllMusic review * Imperiumi.net: 9–Imperiumi.net: Levyarvio == Lähteet == Luokka:Vuoden 2010 esikoisalbumit Luokka:Kvelertakin albumit
Tanskan vastarintaliike

Tanskan vastarintaliike () on yhteisnimitys niille tanskalaisille ryhmille, jotka muun muassa sabotaasi-iskuilla ja salamurhilla taistelivat natsi-Saksan miehitystä vastaan toisen maailmansodan aikana. Taistelutoimintaan osallistui vain pieni osa tanskalaisista. Kaksi suurinta järjestöä olivat Holger Danske ja BOPA (Borgerlige Partisaner, "kansalaispartisaanit"). Holger Danskissa oli noin 350 jäsentä, joista 64 surmattiin. BOPAssa oli korkeimmillaan noin 400 jäsentä (sodan loppuvaiheessa 175), joista 38 surmattiin. Liikkeet tekivät itsekin surmatöitä, joiden uhreina oli erityisesti ilmiantajina pidettyjä tanskalaisia. Holger Dansk teki yli sata sabotaasi-iskua ja tappoi noin 200 natsien kanssa yhteistyötä tehnyttä tanskalaista. BOPA, joka oli alun perin kommunistinen järjestö, teki noin tuhat iskua. BOPAn perustajat olivat tanskalaisia Espanjan sisällissodan veteraaneja. BOPA teki kesäkuun 1944 loppupuolella Riffelsyndikatet-asetehtaaseen niin voimakkaan pommi-iskun, että tehtaan toiminta pysähtyi lopullisesti. Merkittävä toimija oli 16. syyskuuta 1943 perustettu Danska frihetsråd. Järjestö toimi eri ryhmien toiminnan koordinaattorina, jakoi niille liittoutuneiden Tanskaan toimittamia aseita ja piti yllä maanalaista tiedotusverkostoa julkaisemalla lehtiä ja lentolehtisiä. Lokakuussa 1943 Saksan poliisivoimat alkoivat pidättää Tanskan juutalaisia, mutta vastarintaliike auttoi 7 000 juutalaista turvaan Ruotsiin. Myös jotkut Tanskan miehityshallinnossa toimineet saksalaiset avustivat juutalaisten joukkopakoa Ruotsiin. Kuitenkin 485 juutalaista saatiin pidätettyä ja lähetettiin keskitysleirille Theresienstadtiin Tšekkoslovakiaan. Saksalaisten tappio ja heidän vetäytymisensä Tanskasta keväällä 1945 ei aiheuttanut niin suurta kaaosta ja koston kierrettä kuin monissa muissa miehitetyissä maissa. Joitakin tanskalaisten keskinäisiä yhteenottoja kyllä oli. Taisteluissa kuolleita 850 Saksalaisten teloittamia 102 Saksaan viedyt juutalaiset 480 (joista 52 kuoli) Saksaan vietyjen kokonaismäärä 6 000 (joista 600 kuoli) ==Lähteet== == Aiheesta muualla == Luokka:Vastarintaliikkeet toisen maailmansodan aikana Luokka:Tanskan historia
Heikki Paakkanen

Heikki Paakkanen (s. joulukuu 1948) on suomalainen animaatio- ja sarjakuvataiteilija, pilapiirtäjä ja kuvittaja. Paakkanen on opiskellut Taideteollisessa korkeakoulussa. Hänen tuotantoonsa kuuluu muun muassa sarjakuva-albumeita ja pilapiirroskokoelmia, ja hän on ohjannut seitsemän animaatioelokuvaa. Paakkasen pilapiirroksia on julkaistu muun muassa Ilta- Sanomissa ja Somero-lehdessä. Ilta-Sanomissa hänen kuviaan on ilmestynyt 1990-luvun alusta lähtien joka maanantaina ja Somerossa kahdesti viikossa. Vuodesta 1976 2000-luvulle Paakkanen asui Someron Hirsjärvellä. Vuodesta 2008 hän on asunut ja työskennellyt Helsingin Vallilassa. Paakkanen käyttää pilapiirtäjänä perinteisiä menetelmiä ja piirtää käsin. Hänen Sivari- albumiensa päähenkilö seikkailee albumeissa useissa maissa. Muut albumit on julkaistu kohdemaiden kielillä paitsi Amerikka, josta tosin Lola Rogersin englanninnos on valmiina odottamassa julkaisijaa. Albumien ilmestymisen rinnalla Paakkanen pitää usein näyttelyn. Pariisin näyttelyssä oli esillä Jean Cocteaun kokoama julkkisten ulostekokoelma, eikä sen aitoutta tullut kukaan epäilleeksi, kuten ei myöskään Tukholmassa esillä olleen mongolinpaljastajan. Paakkasella on tekeillä Japani-aiheinen albumi.Harri Römpötti, Posetiivari siirtyi piirtämään, Helsingin Sanomat 12.1.2011 sivu C 4 Paakkanen on aiemmin esiintynyt ammattimaisesti posetiivarina. Hän soittaa posetiivia edelleen joka vappuna Ullanlinnassa, kuten hän on tehnyt vuodesta 1982 alkaen. 2010-luvun alussa Paakkanen innostui miekkailusta. Hän voitti miekkailun SM-kultaa yli 60-vuotiaiden miesten sarjassa vuonna 2019. Paakkasella on hallussaan 150 paristokäyttöisen avaruuspistoolin kokoelma. Paakkaselle myönnettiin taiteilijaeläke 2015. thumb|Seppo Manninen ja Heikki Paakkanen: Badding- pysäkki (2015), Kiiruun puisto, Somero. Heinäkuussa 2015 paljastettiin Kiiruun puistossa Somerolla Paakkasen yhdessä kuvanveistäjä Seppo Mannisen kanssa suunnittelema laulaja Rauli Badding Somerjoen muistomerkki Badding-pysäkki. ==Tuotanto== ===Animaatioita (ohjauksia)=== * * * * * * * Lähde === Pilapiirroksia=== * * * * * * * === Sarjakuvia=== * * * * * * * * * * *Koiraeloa: riimipoljentoisia koirakohtaloita sanoin ja kuvin. Turku: Zum Teufel, 2021. ISBN 978-952-7454-16-9 *Slava Ukraini. Turku: Zum Teufel, 2023. ISBN 978-952-7454-52-7 === Käännöksiä=== * * * ==Palkintoja== * jaettu Risto Jarva -palkinto elokuvasta 19084 (1985) * Kemin sarjakuvafestivaalit, palkintoja 1985, 1990, 1993 * Vuoden sarjakuvateko: Tukholma-syndrooma (2003) * Sarjakuva-Finlandia, jaettu 2. sija (1. sijaa ei myönnetty): Amerikka (2011) * Puupäähattu-palkinto 2013 * Vuoden veteraanimiekkailija 2018 ==Lähteet== ==Aiheesta muualla== * * Luokka:Suomalaiset pilapiirtäjät Luokka:Suomalaiset sarjakuvantekijät Luokka:Suomalaiset animaattorit Luokka:Vuonna 1948 syntyneet Luokka:Elävät henkilöt
Stereo Love

Stereo Love on Edward Mayan ja Vika Jigulinan vuonna 2009 julkaistu kappale. Kappale sai paljon huomiota melodiastaan, joka on lainattu azerbaidžanilaisen Eldar Mansurovin säveltämästä kappaleesta Bayatılar. Stereo Love -single myi Suomessa kultaa vuonna 2010. == Lähteet == Luokka:Vuoden 2009 kappaleet Luokka:Edward Mayan kappaleet
Matra Marconi Space

Matra Marconi Space (MMS) oli vuodet 1990-2000 toiminut ranskalais- englantilainen avaruusteollisuusyhtiö. Matra Marconi Space perustettiin vuonna 1990 avaruus- ja tietoliikennealalle Lagardère Groupin Matra Espace ja General Electric Companyn Marconi Space Systemsin yhdistämisellä. Vuonna 1994 siihen liitettiin englantilaiset British Aerospace Space Systems ja Ferranti Sarcomms, joka oli konkurssissa. BAE Systems syntyi kun British Aerospace fuusioitui GECn Marconi Electronic Systemsin kanssa. Vuonna 2000 Matra MArconi Space sulautui DaimlerChrysler Aerospacen (DASA) kanssa, jolloin synnytettiin Astrium. Luokka:Avaruusteknologiayhtiöt
River Plate Aruba

Club Aruba River Plate on arubalainen jalkapalloseura, joka perustettiin Oranjestadissa 1. helmikuuta 1953. == Saavutukset == Aruban mestaruudet: 2 *1993 *1997 == Aiheesta muualla == *Virallinen seuran sivusto *Seuran fanisivusto Luokka:Aruban urheilu Luokka:Jalkapalloseurat Luokka:Vuonna 1953 perustetut urheiluseurat
Binäärirelaatio

Binäärirelaatio eli binäärisuhde on kaksipaikkainen relaatio eli järjestettyjen parien joukko. == Yleistä == Binäärirelaatio on erilaisuussuhde kahden asian välillä. Yleensä sillä kuvataan kahden suureen riippuvuutta toisistaan. Binäärirelaatiota käytetään useilla matematiikan osa-alueilla, kun halutaan mallintaa käsitteitä ”olla suurempi kuin” tai ”olla yhtä suuri kuin”. Myös esimerkiksi graafiteoriassa binäärirelaatiolla kuvataan vierekkäisyyttä ja lineaarialgebrassa sillä havainnollistetaan ortogonaalisuutta. Alla on esimerkkejä siitä, millainen tämä suhde näiden kahden objektin välillä voisi olla. === Esimerkki 1 === ♦ Iisak on Jaakobin isä, jossa relaatio on ”x on y:n isä” ja x ja y ovat ihmisiä. ♦ Luku 5 on suurempi kuin luku -3, eli 5> -3, jossa relaatio on ”x on suurempi kuin y” ja x ja y ovat reaalilukuja, siis x, y ∈ R. === Esimerkki 2 === ♦ Relaatio "<" reaalilukujen joukossa R. Olkoon A = {1, 2, 3, 4} ja B = {1, 3, 4}, niin A × B = {(1, 1) , (1, 3) , (1, 4) , ... , (4, 4)}. Tällöin relaatio "<" joukolta A joukolle B on joukon A × B osajoukko {(1, 3) , (1, 4) , (2, 3) , (2, 4) , (3, 4)}. ♦ Relaatio "=" reaalilukujen joukossa R. Olkoon A = {1, 2, 3, 4} ja B = {1, 3, 4}, niin A × B = {(1, 1) , (1, 3) , (1, 4) , ... , (4, 4)}. Tällöin relaatio "=" tarkoittaa joukkoa {(1, 1) , (3, 3) , (4, 4)}. == Määritelmä I == Matematiikassa binäärirelaatiolla (kaksipaikkaisella relaatiolla) joukossa A tarkoitetaan joukon A alkioiden osajoukkojen muodostamaa kokoelmaa. Toisin sanoen binäärirelaatio on karteesisen tulon A2 = A × A osajoukko. Binäärirelaation alkiot ovat järjestettyjä pareja (x, y). Merkintä (x, y) ∈ R tarkoittaa samaa kuin xRy. == Määritelmä II == Olkoot X ja Y ei-tyhjiä joukkoja. Joukon X × Y= { (x, y) | x ∈ X ja y ∈ Y } osajoukkoa R kutsutaan binäärirelaatioksi joukoissa X ja Y. Jos pari (x, y) kuuluu joukkoon R, (x, y) ∈ R, niin merkitään xRy tai R(x, y) ja sanotaan, että x on relaatiossa y:n kanssa. Sanotaan, että R on relaatio joukosta X joukkoon Y. Joukkoa X kutsutaan relaation R lähtöjoukoksi ja joukkoa Y tämän relaation maalijoukoksi. Kaksipaikkainen relaatio R on usein määritelty myös järjestetyn kolmikon (X, Y, G) kautta, jossa X ja Y ovat mielivaltaisia joukkoja ja G Karteesisen tulon osajoukko. Joukot X ja Y ovat lähtö- ja maalijoukot, kun taas G on kuvaaja. == Relaation ominaisuuksia == Relaatiot voidaan luokitella niiden ominaisuuksien mukaan. Olkoon R joukossa X määritelty relaatio. R on ♦ refleksiivinen, jos xRx, kaikilla x ∈ X ♦ symmetrinen, jos xRy ja yRx, kaikilla x,y ∈ X ♦ antisymmetrinen, jos xRy ja yRx niin x = y, kaikilla x,y ∈ X ♦ transitiivinen, jos xRy ja yRz niin xRz, kaikilla x,y,z ∈ X ♦ vertailullinen, jos xRy tai yRx, kaikilla x,y ∈ X. == Lähteet == *Merikoski, J., Koivisto, P., Virtanen, A. 2001. Diskreetti matematiikka I. Opetusmoniste B 42. *Fletcher, T. (toim.) 1965. Some lessons in mathematics. Cambridge University Press. *Myberg, L. 1978. Algebra. Kirjayhtymä, Helsinki. Luokka:Joukko-oppi
Luettelo Seinäjoen urheilupaikoista

Tämä on luettelo Seinäjoen urheilupaikoista. == Urheilupaikat == 250px|right|thumb|Seinäjoen pesäpallostadion 250px|right|thumb|Luoman Areena right|250px|thumb|Nurmohalli right|thumb|250px|Peräseinäjoen pesäpallostadion left|250px|thumb|Seinäjoen keskuskenttä right|thumb|250px|RitolaHalli right|thumb|250px|Seinäjoen ravikeskus * Haalin kenttä * Seinäjoen pesäpallostadion * Joupiska * Kasperin pallokenttä * Kirmaushalli * Koukkarin kenttä * Luoman Areena * Nurmohalli * Peräseinäjoen keskuskenttä * Peräseinäjoen pesäpallostadion * Prunttimäen jalkapalloviheriöt * Qmax Arena * RitolaHalli * Ruuhikosken golfkenttä * Seinäjoen jäähalli * Seinäjoen keskuskenttä * Seinäjoen ravikeskus * Seinäjoen Squash-halli * Seinäjoen tekonurmi * Seinäjoen Uimahalli-Urheilutalo * Seinäjoki-areena * Skaala-areena * Wallsport Areena * Ylistaron keskuskenttä *
Tulevaisuuden tiellä

Tulevaisuuden tiellä on Mika Waltarin kirjoittama näytelmä vuodelta 1941. Waltari osallistui sillä Suomen Näytelmäkirjailijaliiton kilpailun A-sarjaan, mutta ei saanut palkintoa. Sarjan voitti Maria Jotunin Klaus, Louhikon herra.Rajala 1998 s. 70-73 Tulevaisuuden tiellä ilmestyi 1941 WSOY:n näytelmäsarjassa, samana vuonna ja samassa sarjassa kuin Waltarin toinen näytelmä Maa on ikuinen.Launonen (toim.) 1981Nummelin 2008 s. 82 Teatterin esitystietokannan mukaan näytelmää on esitetty kuudessa eri ammattiteatterissa vuosina 1941–1942. Kantaesityksensä se sai Helsingin Työväenteatterissa 8. maaliskuuta 1941. ==Teemat ja tapahtumat== Tulevaisuuden tiellä on Maaria Koskiluoman mukaan näytelmä, jolla on ollut aikanaan sosiaalinen tilaus. Se haluaa sovittaa ristiriidat työväestön ja porvarien välillä ja osoittaa, että kummatkin ovat samoja suomalaisia.Koskiluoma s.112 Panu Rajala nimittää sitä ”sovinnaiseksi tendenssinäytelmäksi”, joka kuvaa talvisodan aikaista yksimielisyyttä. Juri Nummelinin mukaan näytelmä käsittelee sotaa ja sen vaikutusta suomalaisiin ja suomalaiseen yhteiskuntaan, ”talvisodan henkeä”. Näytelmä on sijoitettu keskikokoiseen maaseutukaupunkiin Luovutetussa Karjalassa, ja sen aiheena on porvariperheen pojan Kauko Äyrämön ja työläisperheen tyttären Airi Kaitapään suhde. Ensimmäinen näytös tapahtuu lokakuussa 1939 YH:n aikaan ja viimeinen talvisodan päätyttyä maaliskuussa 1940. Kaukon isä Arvid Äyrämö on varatuomari ja säästöpankin johtaja, ja Kauko itse on ylioppilas ja reservin vänrikki. Perheen isä kuvataan vallastaan tietoiseksi, ja äiti on ahdaskatseinen ja ennakkoluuloinen. Airi on talonmiehen tytär ja työväenlehden toimittaja, ja hän on kirjoittanut monia häväistyshenkisiä juttuja Arvid Äyrämöstä. Äyrämön perhe vastustaa Airin ja Kaukon suhdetta voimakkaasti mutta hyväksyy sen lopulta sen jälkeen, kun Airi tulee raskaaksi ja Kauko, jonka luullaan kaatuneen, palaakin sodasta hengissä. Näytelmän lopussa henkilöt lähtevät yhdessä ”uuteen Suomenmaahan” kotikaupungistaan, joka jää uuden rajan taakse. Rajala vertaa Tulevaisuuden tiellä –näytelmää Waltarin toiseen teokseen, Ihmeelliseen Joosefiin, jossa sukupuoliroolit esitettiin toisinpäin. Porvariperheen äiti kuvataan kummassakin näytelmässä typeräksi. Näytelmästä käy ilmi Waltarin myötätunto työväkeä kohtaan, sillä Airi kuvataan näytelmässä myönteisesti ja hänestä kasvaa sen sankaritar. Nummelinin mukaan Waltarin tuotannossa on tyypillistä, että uudet sukupolvet hakevat uusia aatteellisia sisältöjä, jotta elämä ja yhteiskunta kehittyisivät.Nummelin 2008 s. 86 ==Lähteet== * * * * ===Viitteet=== Luokka:Mika Waltarin näytelmät